Publication: Magyar Közlöny
Issue: MK-2002-155 (Year: 2002, Number: 155)
Era: 1990-2004
Section: 2. számú melléklet a 254/2002. (XII. 13.) Korm. rendelethez
Paragraph Index: 339

3. Az erdõállomány értékének meghatározása Az erdõállomány terület alapján számított költségértékét a 2. táblázatban foglaltak szerint kell megállapítani. A fiatal korban az erdõállomány értékét annak függvényében kell kiszámítani, hogy az befejezett vagy folyamatban lévõ erdõsítésnek számít-e. Fiatal erdõállomány esetében elõször azt kell eldönteni, hogy a folyamatban levõ, vagy befejezésre tervezett erdõsítést állapota alkalmassá teszi-e az erdõnevelési munka folytatására. Amennyiben nem (az erdõsítést meg kell ismételni), az erdõállományt értékkel figyelembe venni nem lehet. Folyamatban lévõ erdõsítés esetén a megadott alapértékhez hozzá kell adni a táblázatban szereplõ befejezett és a folyamatban lévõ erdõsítés különbségének az erdõsítés korára esõ értékrészét. Pl. befejezett erdõ értéke bükk fafaj esetén 9 éves korban: 275 000 Ft. Folyamatban lévõé: 192 000 Ft. A befejezés idõpontja 9 év, 1 évre 9200 Ft. Ha az erdõsítés kora pl. 7 év, akkor az erdõsítés értéke 192 000 Ft + 7× 9200 = 256 000 Ft. Befejezett erdõ esetén, ha annak kora nem haladja meg a 2. táblázatban jelzett értéket, közbesítéssel határozzuk meg az állomány értékét. Idõsebb korban a fajlagos állomány érték átmérõ szerinti táblázatát használva határozzuk meg az állomány értékét. Az erdõállomány fajlagos értékét (kitermelési érték) fatérfogat szerint az átmérõ figyelembevételével a 3. táblázatban foglaltak szerint kell megállapítani. Az erdõrészletekben a fafajra esõ tényleges fatérfogatot szorozzuk az adott tényleges átmérõhöz tartozó értékekkel. Szükség esetén közbesítést végzünk. Mind a fiatal erdõk esetében, mind az idõsebb erdõk esetében figyelembe vettük az erdõfelújítás finanszírozási rendszerét, illetve az erdõfenntartási járulékfizetési kötelezettséget. Ezekkel tehát további korrekció nem végezhetõ.

Source: https://magyarkozlony.hu/hivatalos-lapok/f74988118f8df7ff704a2eedcc66c348a3c8df89/dokumentumok/4cabca8b05361a686699a81f1b4c0421bec6bb04/letoltes